b'\n_START_ARTICLE_\nThe Swedish Chef\n_START_SECTION_\nInspiraci\xc3\xb3\n_START_PARAGRAPH_\nS\'ha afirmat que el personatge va estar inspirat en algun cuiner real. Un dels exemples donat \xc3\xa9s el de Friedman Paul Erhardt, un alemany-americ\xc3\xa0 que feia de cuiner a la televisi\xc3\xb3 amb el nom de "Chef Tell". Un altre exemple \xc3\xa9s Lars "Kuprik" B\xc3\xa4ckman, un cuiner suec. B\xc3\xa4ckman afirma que una poc reeixida aparici\xc3\xb3 seua a una de les primeres edicions de "Good Morning, America",\xc2\xa0va captar l\'atenci\xc3\xb3 de Jim Henson, qui m\xc3\xa9s tard hauria comprat els drets a l\'enregistrament i per a crear l\'alter-ego en titella de B\xc3\xa4ckman. L\'accent de\xc2\xa0Dalarna de\xc2\xa0B\xc3\xa4ckman\xc2\xa0explicaria l\'estranya pron\xc3\xbancia del personatge. El guionista\xc2\xa0Jerry Juhl va negar esta teoria i va insistir que el personatge no tenia cap inspiraci\xc3\xb3 en un personatge real: "vaig escriure, assajar, reescriure, fer brainstorming, i balbucejar mil vegades amb Jim Henson durant el proc\xc3\xa9s de creaci\xc3\xb3 del personatge, i no vaig escoltar-lo ni una sola vegada esmentar a cap xef suec"._NEWLINE_Segons va declarar Brian Henson a una de les seues introduccions del Muppet Show, Jim Henson tenia una cinta anomenada "Com parlar fals-suec", que va utilitzar per a crear la parla del personatge. Henson practicava entrehores els gags i l\'accent, que acabarien consolidant al personatge._NEWLINE_La idea d\'un cuiner que parlara amb un accent estrany no era nova. Un antecedent \xc3\xa9s un personatge creat per a una fira aliment\xc3\xa0ria a Hamburg en 1961. Henson fou convidat pel Departament d\'Agricultura dels Estats Units, i va realitzar diferents esquetxos amb els personatges de Sam and Friends, incloent-hi un on el personatge d\'Omar feia de cuiner mentre parlava en un idioma incomprensible amb accent alemany.\n_START_SECTION_\nPercepci\xc3\xb3 a Su\xc3\xa8cia\n_START_PARAGRAPH_\nEls suecs, generalment, tenen una mala imatge del personatge. La xerrameca inintel\xc2\xb7ligible del personatge t\xc3\xa9 un to m\xc3\xa9s proper al noruec que no al suec. Quan interaccionen amb gent d\'altres pa\xc3\xafsos, als suecs se\'ls pregunta sovint pel personatge, la qual cosa troben pesada. En el doblatge alemany del programa, el personatge \xc3\xa9s dan\xc3\xa8s.\n_START_SECTION_\nCr\xc3\xb6onchy Stars\n_START_PARAGRAPH_\nEn 1988 es van distribuir uns cereals per al desdejuni basats en el personatge del cuiner.'